ཁྲིང་ཏུའུ་མཚོ་སྐྱེས་རིག་གནས་དར་སྤེལ་ཚད་ཡོད་སྤྱི་གཉེར་ཁང་ཞེས་པའི་ལས་ཁུངས་འདི་ནི་ཁམས་རྫ་ཆུ་ཁའི་མཆོག་སྤྲུལ་ཚེ་རིང་རྡོ་རྗེ་ལགས་ཀྱིས༢༠༠༧གསར་དུ་བཙུགས་ཤིང་བོད་ཀྱི་ཆོས་དང་རིག་གནས་ལ་ཁ་ཕྱོགས་ཏེ་ཉམས་པ་སླར་གསོ་དང་གནས་པ་གོང་འཕེལ།ཆད་པ་ཁ་སྐོང་སོགས་ཀྱི་ཆེད་དུ་ལས་རིགས་སྣ་ཚོགས་ལ་ལོ་དུ་མར་འབད་པ་བསྟུད་མར་གནང་།ཧི་མ་ལའི་རིག་མཛོད་ཁང་ཞེས་པ་འདི་ནི་སྤྱི་ལོ༢༠༡༢ལོ་ནས་བཟུང་མཆོག་སྤྲུལ་ཚེ་རིང་རྡོ་རྗེ་ལགས་དང་རྨེ་གྲྭ་ཚེ་རིང་བསམ་འགྲུབ་ཁོང་རྣམ་པ་གཉིས་ཀྱིས་བོད་ཀྱི་ཆོས་དང་རིག་གནས་ཀྱི་ཉམས་རྒུད་ལ་ཐུགས་ཚབས་དང་དོ་ཁུར་གནང་ནས་ཁ་ཞེ་གཉིས་མེད་ཀྱིས་ཞབས་འདེགས་བླ་ན་མེད་པ་ཞིག་སྒྲུབ་པའི་དམ་བཅའི་འོག་བཙུགས་པ་ཞིག་ཡིན།དེའི་ཕྱིར་ཧི་མ་ལའི་རིག་མཛོད་ཁང་འདིས་བོད་གངས་ཅན་གྱི་ཆོས་དང་རིག་གནས་གཙིགས་སུ་བཟུང་ནས་ཉམས་པ་སླར་གསོ་དང་གནས་པ་གོང་འཕེལ།ཆད་པ་ཁ་སྐོང་སོགས་ཀྱི་ཆེད་དུ་ལས་རིགས་སྣ་ཚོགས་ལ་ཞུགས་བཞིན་ཡོད་པའི་བོད་ཁམས་ཀྱི་ཆེས་གཞི་རྒྱ་ཆེ་བའི་ལས་སྒྲུབ་ཁང་གསར་བ་ཞིག་ཡིན།